La ultimul duel din sezonul 13 Chefi la cuțite de pe 13 mai 2024 au intrat echipa galbenă și echipa roz. Chef Orlando Zaharia a câștigat battle-ul zece, fapt care l-a dus în semifinala show-ului culinar alături de trei concurenți.
Înainte de a spune notele obținute la proba individuală, Irina Fodor a ținut să facă un anunț foarte important despre ultima etapă a competiției: „Am ajuns și aici! Doar șase dintre voi vor ajunge în semifinală, dar ar trebui să vă gândiți la drumul pe care l-ați parcurs. În acest concurs contează inspirația, munca, norocul și talentul. Se pare că voi le aveți pe toate. Unii mai mult, alții mai puțin pentru că nu toți o să ajungeți în semifinală.”
Așadar, în următoarea etapă a sezonului 13 Chefi la cuțite vor intra doar șase persoane. Primul care a revenit în bucătăria show-ului culinar a fost chiar Mihai Dragomir, care a realizat o farfurie de 19 puncte.
„Cred că e cea mai mare realizare din viața mea reușita asta! Am ajuns să mă mândresc cu cele mai mari punctaje”, a spus concurentul.
„Mihai e o persoană care merită să intre în semifinală. Ne așteptam toți la un astfel de rezultate”, a mai adăugat chef Richard Abou Zaki.
Cine a primit 20 de puncte la ultimul duel din sezonul 13 Chefi la cuțite de pe 13 mai 2024
Chef Orlando Zaharia, chef Alexandru Sautner, chef Ștefan Popescu și chef Richard Abou Zaki au amuțit când au auzit numele concurentei care a primit 20 de puncte. Până și colegii de platou au rămas cu gurile căscate.
Lăcrămioara Pintilie, cuțitul de aur din echipa roz, a reușit să iasă în evidență printr-un desert spectaculos la ultimul duel al show-ului culinar. Preparatul său a fost lăudat de toți cei patru jurați.
„Nu-mi vine să cred! E fericire maximă, mi-au dat lacrimile de emoție”, a spus concurenta.
„Își merită locul în semifinală 100%”, a evidențiat chef Ștefan Popescu.
„Nu pot decât să fiu mândru de ea și sper să mă reprezinte în finală!”, a fost și reacția lui chef Richard Abou Zaki.
Lăcrămioara Pintilie a revenit în bucătăria sezonului 13 Chefi la cuțite mai fericită ca niciodată. Aceasta a ținut să-l îmbrățișeze chiar și pe Mihai Dragomir, rivalul său din echipa galbenă.
Tot ce trebuie să știi despre sezonul 13 Chefi la cuțite. Edițiile integrale se văd în AntenaPLAY
Chef Orlando Zaharia, Chef Alexandru Sautner, Chef Richard Abou Zaki și Chef Ștefan Popescu au decis să scrie următorul capitol din bucătăria show-ului prezentat de Irina Fodor.
Astfel, la Chefi la cuțite, în noul sezon, cei patru jurați aduc în ringul culinar impresionanta lor experiență, fiind pregătiți să descopere noi talente în domeniul gastronomic, dar și să se întreacă în arena amuletelor, care aduce noutăți, începând cu acest sezon.
Fiecare Chef va primi un număr de puncte pentru preparatul său la întrecerile amuletelor, punctajul final fiind criteriul în funcție de care se va decide cine sunt Chefii care trec în etapa următoare, căci doar trei dintre cei patru jurați vor avea o echipă în etapa confruntărilor. Nu în ultimul rând, juratul care nu își va alcătui o echipă va decide în ce tabără va intra câștigătorul cuțitului său de aur.
Chefi la cuțite sezonul 13 aduce rețete savuroase, confruntări savuroase, momente delicioase și povești de viață surprinzătoare.
Edițiile integrale din sezonul 13 Chefi la cuțite pot fi vizionate pe AntenaPLAY.
Chefi la cuțite, 13 mai 2024. Ce echipă a câștigat ultimul battle din sezonul 13 și a ajuns în semifinală. Care a fost v...